  Виталий Пронин Библиотекарьёс бадӟым классъёсын дышетскисьёслы уж бырйыны юртто — ёросын радъяське профориентацилы сӥзем толэзь. «Удыс бырйиськом дэмен!» пумиськон ортчиз Пониноын, со тунсыко но пайдаё пӧрмиз. Глазов ёрос библиотекаысь специалистъёс егитъёслы пыр-поч мадизы, кытын туала вакытэ дышетскыны луэ агрономлы яке зоотехниклы, дышетӥсьлы яке эмъясьлы. Ма, со сяна но профессиос туж трос! Егитъёс мыло-кыдо пыриськизы пӧртэм мастер-классъёсы, шудонъёсы, сак кылзӥзы шаерысьтымы вузъёс сярысь ивортонъёсты. УД  